Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 603/13/5506	Martin, 20.3.2014
EEČ : 2-40-83-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
na tom skutkovom základe, že
ako otec XXXXX, nar. XXXXX, ku ktorému má vyživovaciu povinnosť vyplývajúcu v zmysle ustanovení Zákona o rodine a určenú rozsudkom Okresného súdu XXXXX č.k. XXXXX zo dňa 25.08.2008, právoplatným dňa 09.09.2008 a vykonateľným dňa 21.09.2008, podľa ktorého je povinný platiť na XXXXX zvýšené výživné vo výške 2.500,- Sk (82,98 Eur) mesačne, počnúc dňom 01.01.2008, splatných vždy do 20-teho dňa v mesiaci vopred k rukám matky  XXXXX, XXXXX, pričom túto vyživovaciu povinnosť si neplní riadne a včas od mája 2013 doposiaľ,  čím mu vznikol dlh na výživnom v sume 912,98 Eur, túto vyživovaciu povinnosť si neplní napriek tomu, že bol trestným rozkazom Okresného súdu XXXXX sp. zn. XXXXX zo dňa 10.09.2012, právoplatným dňa 06.11.2012, odsúdený za prečin zanedbania povinnej výživy podľa § 207 ods. 1 Tr. zák. a bol mu uložený podmienečný trest odňatia slobody vo výmere XXXXXv so skúšobnou dobou na XXXXX, hoci je dobrovoľne nezamestnaný, nie je evidovaný ako uchádzač o zamestnanie na ÚPSVaR XXXXX, nie je evidovaný ako poberateľ štátnych sociálnych dávok a dávok a príspevkov v hmotnej núdzi,   

lebo zanikla trestnosť činu

Odôvodnenie:
Vyšetrovateľ OR PZ, OKP XXXXX uznesením zo dňa 29.11.2013 pod ČVS: XXXXX podľa § 199 ods.1 Trestného poriadku začal trestné stíhanie a uznesením zo dňa 24.02.2014 podľa § 206 ods.1 Trestného poriadku vzniesol obvinenie XXXXX, nar. XXXXX, pre prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorého sa mal dopustiť na tom skutkovom základe, ako je uvedené vo výrokovej časti tohto uznesenia.
Po vykonaní všetkých potrebných úkonov za účelom objasnenia skutkového stavu veci, vyšetrovateľ PZ v rámci prípravného konania predložil spisový materiál na Okresnú prokuratúru  XXXXX s návrhom na konečné rozhodnutie veci. 
Po preskúmaní predloženého spisového materiálu som zistila, že vyšetrovateľ PZ v rámci skráteného vyšetrovania vypočul obvineného, svedkyňu XXXXX, do vyšetrovacieho spisu rodný list, potvrdenie o návšteve školy, lustráciu v evidencii priestupkov obvineného, odpis registra trestov obvineného, správy z Úradu práce sociálnych vecí a rodiny XXXXX, správu zo Sociálnej poisťovne, rozsudok Okresného súdu XXXXX zo dňa 25.08.2008, č.k. XXXXX, trestný rozkaz Okresného súdu XXXXX zo dňa 10.09.2012 sp. zn. XXXXX a ďalšie pre vec podstatné listinné dôkazy.
Obvinený XXXXX sa k spáchaniu skutku priznal a svoje konanie oľutoval, pričom vo svojej výpovedi v podstate uviedol, že je nezamestnaný, nevie, prečo sa nenahlásil na ÚPSVaR XXXXX, o zníženie výživného nepožiadal. Pracuje iba na brigádach, kde má príjem cca 400,- až 500,- Eur, to však nie je každý mesiac. Dlh chce vyplatiť z peňazí, ktoré získala jeho matka za predaj bytu.
Svedkyňa XXXXX vo svojej výpovedi v podstate uviedla, že obvinený jej dlhuje od mája 2013 do marca 2014 sumu 912,98 Eur. Otec o syna nejaví žiaden záujem, nenavštevuje ich. Napriek tomu, že si otec neplnil vyživovaciu povinnosť, dieťa netrpí núdzou a má zabezpečené všetky základné životné potreby.
Po skončení skráteného vyšetrovania doručila XXXXX prostredníctvom vyšetrovateľa PZ na Okresnú prokuratúru  XXXXX doklady o úhrade dlžného výživného spolu v sume 912,98 Eur.
Prečinu zanedbania povinnej výživy podľa § 207 ods. 1, ods. 3 písm. c) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a taký čin spácha hoci bol v predchádzajúcich dvadsiatich štyroch mesiacoch za taký čin odsúdený, alebo z výkonu trestu odňatia slobody, uloženého za taký čin, prepustený.
Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Vyrovnaním dlhu na výživnom obvineným v plnej sume, došlo k zániku trestnosti prečinu zanedbania povinnej výživy podľa § 207 ods. 1, ods. 3 písm. c) Trestného zákona z dôvodu účinnej ľútosti podľa § 86 písm. a) Trestného zákona.
Podľa § 215 ods. 1 písm. g) Trestného poriadku prokurátor zastaví trestné stíhanie, ak zanikla trestnosť činu.
Vzhľadom k zisteniu, že u XXXXX, nar. XXXXX, nedošlo k trvalo nepriaznivým následkom v dôsledku neplnenia si vyživovacej povinnosti obvineným a obvinený si dodatočne splnil vyživovaciu povinnosť, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka